Mai multe rachete israeliene au lovit marți departamentul de urgență al unui spital din nordul Fâșiei Gaza, au anunțat medicii, atacul determinând personalul medical panicat să-i evacueze în grabă pe unii pacienți, ducându-i pe paturi de spital și pe tărgi, pe strada plină de moloz din apropiere, scrie Reuters.
This is HELL .. this is #ISRAEL
— Brunella C. (@BrunellaCapitan) May 21, 2024
evacuation of Kamal Adwan Hospital in northern #Gaza “ after the IOF targeted it continuously rendering it out of service.
People and medical staff evacuated the patients after a strike directly targeted the gate of the reception and emergency… pic.twitter.com/oiQuX8fnLq
În înregistrările video obținute de agenția de presă citată se vede cum medicii în halate albastre îi scot pe pacienți din incinta spitalului din Jabalia, strigând de frică și privind înapoi ca și cum s-ar aștepta la noi bombardamente.
\uD83D\uDEA8 Scenes of the evacuation of Kamal Adwan Hospital in northern #Gaza, after the IOF targeted it continuously rendering it out of service. \uD83D\uDC94\uD83E\uDD32\uD83C\uDFFC pic.twitter.com/ete5n3TJHv
— Sir Chilliebean (@Chilliebeanz) May 21, 2024
„Când a căzut, prima rachetă a lovit intrarea în departamentul de urgență. Am încercat să intrăm, iar apoi a lovit a doua rachetă, iar a treia a lovit clădirea din apropiere”, a declarat Hussam Abu Safia, șeful spitalului Kamal Adwan.
„Nu ne putem întoarce înăuntru la ei. Chiar nu ne-am imaginat niciodată că într-o zi departamentul de urgență va fi lovit. Departamentul de urgențe oferă servicii pentru copii, bătrâni și persoanele din interiorul celorlalte departamentele ale spitalului”, a adăugat Abu Safia.
"Evacuation of Kamal Adwan Hospital patients and medical staff after the Terrorist Israeli occupation forces bombed one of the hospital buildings in northern Gaza Strip."#Gaza_life_matters #IsraelIsATerroristState pic.twitter.com/6OGPlxpNIV
— Free Palestine (@FreeFree_PLS) May 21, 2024
Un bărbat a fost filmat în timp ce ținea în brațe un nou-născut înfășurat într-o pânză albastră. Un bătrân a dus pe o targă cu rotile, pe străzile distruse, spre o ambulanță. Alte persoane din spital, majoritatea femei, în halate albe, au fugit speriate.
Evacuation of premature babies from Kamal Adwan Hospital, after the criminal occupation bombed one of the hospital buildings in the northern Gaza Strip. Children of Gaza deserve life#Save_Gaza_Children#Israel_Crimes pic.twitter.com/AgUNxiCT2r
— Gaza news\uD83C\uDDF5\uD83C\uDDF8SM (@al_melgy75828) May 21, 2024
„După cum puteți vedea, (aceasta este) evacuarea răniților și a echipei din interiorul complexului medical. Echipa medicală a plecat sub bombardament, sub foc și sub (tirul) tancurilor din complexul medical Kamal Adwan", a declarat Fares Afana, un voluntar palestinian care activează în domeniul serviciilor de urgență.
Armata israeliană a anunțat că s-a întors în orașul Jabalia, unde în urmă cu câteva luni susținuse că a dezmembrat Hamas, pentru a împiedica gruparea islamistă palestiniană care controlează Gaza să se regrupeze.
Un purtător de cuvânt al Ministerului Sănătății din Fâșia Gaza a precizat pentru Reuters că pacienții au fost evacuați la Spitalul Baptist din orașul Gaza și la alte puncte medicale înființate în partea de nord a enclavei palestiniene.
Sistemul de sănătate din Gaza s-a prăbușit practic de când Israelul a început ofensiva militară în această zonă, în urma atacurile transfrontaliere din 7 octombrie ale militanților palestinieni Hamas asupra israelienilor.
Directorul general al Organizației Mondiale a Sănătății (OMS), Tedros Adhanom Ghebreyesus, a declarat marți că Spitalul Al-Awda, situat tot în nordul Fâșiei Gaza, se află sub asediu de duminică, 148 de membri ai personalului spitalului și 22 de pacienți, precum și persoanele care îi însoțesc, fiind blocați înăuntru.
Luptele din apropierea spitalului Kamal Adwan au pus în pericol capacitatea unității de a-i îngriji pe pacienții săi, le-a spus Ghebreyesus reporterilor, la Geneva.
„Acestea sunt singurele două spitale funcționale rămase în nordul Fâșie Gaza”, a precizat șeful OMS.
Un armistiţiu în Gaza încă este „posibil”, consideră SUA
Secretarul american de stat Antony Blinken a apreciat marţi că un acord de încetare a focului între Israel şi Hamas în Fâşia Gaza este în continuare „posibil”, dar decizia procurorului Curţii Penale Internaţionale (CPI) de a cere mandate de arestare împotriva liderilor israelieni „complică” aceste eforturi, notează AFP.
„Cred că noi am fost foarte, foarte aproape în două rânduri”, a afirmat şeful diplomaţiei americane în cadrul unei audieri parlamentare, salutând „eforturile considerabile” desfăşurate de mediatorii egiptean şi qatarez.
„Noi lucrăm la aceasta în fiecare zi. Cred că există în continuare o posibilitate”, a adăugat Blinken, potrivit Agerpres.
„Dar aceasta este pusă sub semnul întrebării de un anumit număr de evenimente şi trebuie să spun că decizia extrem de neadecvată luată ieri de procurorul CPI - echivalenţă ruşinoasă între Hamas şi liderii Israelului - cred că nu face decât să complice perspectivele de încheiere a unui astfel de acord”, a mai spus Blinken.
Audierea în faţa Comisiei pentru afaceri externe a Senatului a fost perturbată de manifestanţi care protestau împotriva războiului din Gaza, care au strigat: „Măcelarul!” şi „Blinken este un criminal de război!”.
Ei au fost scoşi din sală de agenţi ai serviciului de securitate.
Procurorul CPI, Karim Khan, a anunţat luni că a cerut emiterea unor mandate de arestare pe numele premierului israelian Benjamin Netanyahu şi pe cel al ministrului apărării, Yoav Gallant, pentru crime precum „faptul de a înfometa deliberat civili”, „omucidere intenţionată” şi „exterminare şi/sau omor” în legătură cu operaţiunea militară israeliană în Fâşia Gaza.
Procurorul CPI a cerut de asemenea mandate pentru trei înalţi responsabili ai Hamas - Ismail Haniyeh, Mohammed Deif şi Yahya Sinwar - în special pentru „exterminare”, ”viol şi alte forme de violenţă sexuală” şi „luare de ostatici drept crimă de război” în legătură cu atacul grupării islamiste în 7 octombrie în Israel.
Preşedintele american Joe Biden a calificat luni drept „scandaloasă” cererea pentru emiterea de mandate de arestare împotriva liderilor israelieni şi a respins acuzaţia de „genocid” pentru ofensiva din Gaza.
Citiți și: